CELEX: C2005/115/53
Language: et
Date: 2005-05-14 00:00:00
Title: Kohtuasi T-106/05: European Dynamics S.A. 22. veebruari 2005. aasta hagi Euroopa Ühenduste Komisjon vastu

14.5.2005   
            
            
               ET
            
            
               Euroopa Liidu Teataja
            
            
               C 115/29
            
         European Dynamics S.A. 22. veebruari 2005. aasta hagi Euroopa Ühenduste Komisjon vastu
   (Kohtuasi T-106/05)
   (2005/C 115/53)
   Kohtumenetluse keel: inglise
   European Dynamics S.A., asukoht Ateena (Kreeka), esitas 22. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat N. Kostakopoulos.
   Hageja palub esimese astme kohtul:
   
               —
            
            
               tühistada komisjoni otsus jätta hageja taotlus rahvusvahelises piiratud pakkumismenetluses EuropeAid/117579/C/SV/TR “Tehniline abi parandamaks Türgi Riikliku Statistikainstituudi infotehnoloogia- ja kommunikatsioonisüsteemi — Türgi statistikasüsteemi ajakohastamine” (1) esialgsest valikust välja ning tühistada otsus teiste kandidaatide esialgsesse valikusse võtmise kohta;
            
         
               —
            
            
               tühistada otsus, millega jäeti rahuldamata hageja taotlus otsuse, mille komisjon tegi hagejale teatavaks 13. detsembri 2004. aasta kirjaga, läbi vaatamiseks;
            
         
               —
            
            
               jätta hageja kohtukulud ja muud käesoleva hagi esitamisega seotud kulud komisjoni kanda isegi juhul, kui hagi jäetakse rahuldamata.
            
         Õiguslikud alused ja peamised argumendid
   Hagejaks olev äriühing esitas komisjoni rahvusvahelise piiratud pakkumismenetluse EuropeAid/117579/C/SV/TR “Tehniline abi parandamaks Türgi Riikliku Statistikainstituudi infotehnoloogia- ja kommunikatsioonisüsteemi — Türgi statistika süsteemi ajakohastamine” raames pakkumise. Vaidlustatud otsusega jäeti hageja taotlus esialgsest valikust välja.
   Esitatud tühistamishagi toetuseks väidab hageja, et kostja rikkus määrust nr 1488/1996, finantsmäärust (2) ning selle rakendusmäärust, samuti direktiivi 92/50, (3) kuna kasutas hindamiskriteeriume, mida ei olnud pakkumise kutses toodud. Hageja sõnul, kui komisjon oleks soovinud läbi viia kandidaatide suutlikkuse analüüsi, mida ta tegigi, oleks ta pidanud seda märkima pakkumise kutses.
   Hageja väidab samuti, et kostja tegi tema poolt esitatud pakkumise hindamisel ilmselgeid hindamisvigu. Hageja vaidlustab komisjoni hinnangu tema tehnilisele suutlikkusele.
   Lõpuks väidab hageja, et komisjon ei esitanud EÜ artiklit 253 rikkudes oma otsusele piisavaid põhjendusi.
   
      (1)  ELT 2004/S 187-158886.
   
      (2)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa Ühenduste üldeelarve suhtes kohaldatavat finantsmäärust (EÜT L 248, 16.9.2002, lk 1).
   
      (3)  Nõukogu 18. juuni 1992. aasta direktiiv 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, 24.7.1992, lk 1).